B4-0395/95

Ψήφισμα σχετικά με την ενημέρωση και τη διαβούλευση του Ευρωπαϊκού Κοινοβούλίου όσον αφορά τα άρθρα 103, 103Α, 104, 104Α, 104Β και 104Γ της Συνθήκης ΕΚ

Το Ευρωπαϊκό Κοινοβούλιο,

- έχοντας υπόψη τις απαντήσεις του Συμβουλίου και της Επιτροπής στις προφορικές ερωτήσεις Β4-0024 και 0025/95,

Α. λαμβάνοντας γνώση των προτάσεων του κ. de Silguy και της γαλλικής προεδρίας να καταβάλει κάθε προσπάθεια για να διευκολύνει τη μετάβαση στην τρίτη φάση της ΟΝΕ το 1997,

Β. λαμβάνοντας υπόψη ότι πρέπει να πραγματοποιηθεί προκαταρκτική μελέτη σχετικά με τις οικονομικές και κοινωνικές συνέπειες της εφαρμογής των κριτηρίων σύγκλισης, που θεσπίστηκαν στο πλαίσιο της Συνθήκης του Μάαστριχτ, στους πληθυσμούς των κρατών μελών (αγοραστική δύναμη, φτώχεια, ανεργία, κοινωνική ασφάλιση),

1. ζητεί από το Συμβούλιο και την Επιτροπή να αναφερθούν γραπτώς στα αποτελέσματα της πολυμερούς εποπτείας[semigr ]

2. προτείνει το ακόλουθο χρονοδιάγραμμα για τις διαδικασίες και την ενημέρωση του Κοινοβουλίου:

- τέλη ανοίξεως (πριν τα κράτη μέλη εγκρίνουν τους προϋπολογισμούς τους για το προσεχές έτος): γενικοί προσανατολισμοί των οικονομικών πολιτικών και συστάσεις για τα υπερβολικά δημόσια ελλείμματα[semigr ]

- τέλος του έτους: ετήσια οικονομική έκθεση και η έκθεση για τα αποτελέσματα της πολυμερούς εποπτείας[semigr ]

3. καλεί την Επιτροπή να διαβουλευθεί με το Κοινοβούλιο για σχέδια κειμένων πριν υποβάλει στο Συμβούλιο συστάσεις για τους γενικούς οικονομικούς προσανατολισμούς (άρθρο 103, παράγραφος 2), τις εκθέσεις πολυμερούς εποπτείας (άρθρο 103, παράγραφος 3) και έκθεσεις και συστάσεις για το αν υφίστανται υπερβολικά δημοσιονομικά ελλείμματα (άρθρο 104Γ), και να αποστείλει τα τελικά κείμενα στο Κοινοβούλιο ταυτόχρονα με την αποστολή τους στο Κοινοβούλιο και στο Συμβούλιο[semigr ]

4. υπενθυμίζει στην Επιτροπή και στο Συμβούλιο ότι τα κράτη μέλη καλούνται, σύμφωνα με το άρθρο 102Α της Συνθήκης, να χαράξουν τις οικονομικές τους πολιτικές με γνώμονα την προώθηση των κοινοτικών στόχων, όπως ορίζεται στο άρθρο 2[semigr ]

5. επομένως, επιμένει όπως οι γενικοί οικονομικοί προσανατολισμοί υποδεικνύουν ένα πλαίσιο πολιτικής το οποίο θα συμβάλλει στην πλήρη κάλυψη των στόχων του άρθρου 2 και όπως, τόσο η έκθεση του Συμβουλίου για την εφαρμογή των προσανατολισμών όσο και η έκθεση για την πολυμερή εποπτεία, αξιολογούν την προόδο έναντι των στόχων αυτών, σταθμίζοντας έκαστον δεόντως[semigr ]

6. τονίζει ότι η σύγκλιση μεταξύ των οικονομιών των κρατών μελών πρέπει να βασίζεται σε ποσοτικά και πραγματικά κριτήρια, σχετικά με την εναρμόνιση προς τα επάνω του επιπέδου ζωής και της αγοραστικής δύναμης των πολιτών της Ένωσης, την εξάλειψη της φτώχειας, της ανεργίας και των περιφερειακών και διαρθρωτικών ανισοτήτων και την οικονομική και κοινωνική συνοχή[semigr ]

7. ζητεί από την ισπανική προεδρεία να προετοιμάσει μία συνεδρίαση του ECOFIN πριν από τις 10 Ιουλίου 1995 με στόχο την έγκριση της σύστασης του Κοινοβουλίου σχετικά με τους γενικούς προσανατολισμούς (άρθρο 103, παράγραφος 2) και να ενημερώσει το Κοινοβούλιο κατά τη σύνοδο της Ολομέλειάς του τον Ιούλιο 1995[semigr ]

8. αναθέτει στον Πρόεδρό του να επιμείνει στην Επιτροπή και στο Συμβούλιο ότι θα πρέπει να επιτευχθεί μία διοργανική συμφωνία που θα επιτρέπει στο Ευρωπαϊκό Κοινοβούλιο να συμμετέχει δεόντως στις διαδικασίες για το συντονισμό των οικονομικών πολιτικών της Κοινότητας και των κρατών μελών[semigr ]

9. ζητεί από το Συμβούλιο να εγκρίνει λεπτομερείς κανόνες για τη διαδικασία πολυμερούς εποπτείας σύμφωνα με το άρθρο 103, παράγραφος 5), λαμβάνοντας υπόψη την έκβαση αυτών των διαπραγματεύσεων[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και στα κοινοβούλια και στις κυβερνήσεις των κρατών μελών.